
LIETUVOS RESPUBLIKOS APLINKOS MINISTRAS

ĮSAKYMAS
DĖL DAUGIABUČIŲ GYVENAMŲJŲ NAMŲ AR KITOS PASKIRTIES PASTATŲ SAVININKŲ BENDRIJOS NARIŲ BALSAVIMO RAŠTU DĖL PRIIMAMŲ SPRENDIMŲ TVARKOS APRAŠO PATVIRTINIMO 

2012 m. birželio 29 d. Nr. D1-560
Vilnius


Vadovaudamasis Lietuvos Respublikos daugiabučių gyvenamųjų namų ir kitos paskirties pastatų savininkų bendrijų įstatymo 11 straipsnio 12 dalimi ir įgyvendindamas Lietuvos Respublikos Vyriausybės 2012 m. birželio 27 d. nutarimo Nr. 756 „Dėl Lietuvos Respublikos daugiabučių gyvenamųjų namų ir kitos paskirties pastatų savininkų bendrijų įstatymo įgyvendinimo“ 4 punktą, 
Preambulės pakeitimai:
Nr. D1-64,
2023-03-06,
paskelbta TAR 2023-03-06, i. k. 2023-04002            

t v i r t i n u  Daugiabučių gyvenamųjų namų ar kitos paskirties pastatų savininkų bendrijos narių balsavimo raštu dėl priimamų sprendimų tvarkos aprašą (pridedama). 



Aplinkos ministras	Gediminas Kazlauskas


PATVIRTINTA
Lietuvos Respublikos aplinkos ministro 
2012 m. birželio 29 d. įsakymu Nr. D1-560
(Lietuvos Respublikos aplinkos ministro 
2021 m. kovo 31 d. įsakymo 
Nr. D1-196 redakcija)

DAUGIABUČIŲ GYVENAMŲJŲ NAMŲ 
AR KITOS PASKIRTIES PASTATŲ SAVININKŲ BENDRIJOS NARIŲ BALSAVIMO RAŠTU DĖL PRIIMAMŲ SPRENDIMŲ TVARKOS APRAŠAS

 SKYRIUS


. Daugiabučių gyvenamųjų namų ar kitos paskirties pastatų savininkų bendrijos narių balsavimo raštu dėl priimamų sprendimų tvarkos aprašas (toliau – aprašas) nustato daugiabučių gyvenamųjų namų ar kitos paskirties pastatų savininkų bendrijos (toliau – bendrija) narių balsavimo raštu priimant sprendimus (toliau – balsavimas) visuotinio susirinkimo kompetencijos klausimais tvarką. 
. Apraše vartojamos sąvokos suprantamos taip, kaip jos apibrėžtos Lietuvos Respublikos civiliniame kodekse, Lietuvos Respublikos daugiabučių gyvenamųjų namų ir kitos paskirties pastatų savininkų bendrijų įstatyme (toliau – Bendrijų įstatymas), 2014 m. liepos 23 d. Europos Parlamento ir Tarybos reglamente (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB. 
. Bendrijos narių ir teisę balsuoti bendrijos narių vardu turinčių asmenų duomenys tvarkomi ir saugomi pagal 2016 m. balandžio 27 Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) reikalavimus. Asmens duomenų tvarkymo tikslas – bendrijos narių ir teisę balsuoti bendrijos narių vardu turinčių asmenų tapatybės nustatymas, balsavimui aktualių dokumentų įteikimas, balsų skaičiavimas ir sprendimo skaidrumo užtikrinimas.  

 SKYRIUS


. Balsavimą Bendrijų įstatyme nustatytais atvejais organizuoja bendrijos pirmininkas arba bendrijos valdyba, arba revizijos komisija (revizorius), arba daugiau kaip penktadalis bendrijos narių (jeigu bendrija jungia kelis daugiabučius namus, – daugiau kaip penktadalis bendrijos narių kiekviename pastate arba daugiau kaip penktadalis bendrijos narių bent viename pastate) (toliau – organizatorius). 
Punkto pakeitimai:
Nr. D1-64,
2023-03-06,
paskelbta TAR 2023-03-06, i. k. 2023-04002            

. Organizatorius apie rengiamą balsavimą parengia bendrijos nariams pranešimą ir ne vėliau kaip prieš 2 savaites iki balsavimo pradžios skelbia jį bendrijos interneto svetainėje (jeigu tokia yra), namo laiptinėse ar kitose gerai prieinamose bendrojo naudojimo patalpose įrengtose skelbimų lentose ir kitu, su bendrijos nariu sutartu, būdu (pvz., išsiunčiant bendrijos narių sąraše nurodytu kiekvieno bendrijos nario elektroninio pašto adresu). Skelbime nurodoma:
. organizatorius, adresas korespondencijai siųsti, telefono numeris, elektroninio pašto adresas, interneto svetainės (jeigu tokią turi) adresas; 
. svarstomas klausimas (klausimai);
. balsavimo pradžios ir pabaigos data, numatant 2 savaičių terminą; 
. balsadėžės vieta užpildytam biuleteniui grąžinti, adresas, kuriuo galima grąžinti biuletenį paštu, elektroninio pašto adresas grąžinti nuskenuotą ar nufotografuotą įprastu ar kvalifikuotu elektroniniu parašu pasirašytą biuletenį, biuletenio užpildymo ir pateikimo elektroninio ryšio priemonėmis procedūra, jeigu organizatorius yra sudaręs balsavimo elektroninio ryšio priemonėmis galimybę;
. balsų skaičiavimo data ir vieta;
. informacija, kada sudaryta balsavimo raštu balsų skaičiavimo komisija (toliau – komisija), jeigu ji sudaryta pagal aprašo 11 punktą; 
. kvietimas bendrijos narį dalyvauti komisijoje ir prašymas apie dalyvavimą raštu informuoti organizatorių (nurodomi informavimo būdai) per 1 savaitę nuo pranešimo paskelbimo dienos.
. Pagal aprašo 1 priedo reikalavimus organizatorius parengia bendrijos narių balsavimo biuletenį (toliau – biuletenis). Bendrijos nariui, neatsižvelgiant, kiek jam nuosavybės teise priklauso Nekilnojamojo turto registre įregistruotų nuosavybės teisės objektų bendrijai priklausančiame pastate, ne vėliau kaip iki balsavimo pradžios datos įteikiamas vienas biuletenis vienu iš šių būdų:
. bendrijos nariui asmeniškai pasirašant atskirame biuletenių išdavimo lape, kuriame nurodomas bendrijos nario vardas, pavardė, parašas, pasirašymo data, arba bendrame biuletenių išdavimo lape, jei užtikrinama, kad bendrijos nariui nebus atskleisti kitų bendrijos narių asmens duomenys;
. įdedant į pašto dėžutę, esančią bendrijos narių sąraše nurodytu bendrijos nario adresu korespondencijai, ir surašant aktą, kurį pasirašo balsavimo organizatorius ir dar bent vienas įteikimo faktą patvirtinantis bendrijos narys; 
. išsiunčiant paštu bendrijos narių sąraše nurodytu bendrijos nario adresu korespondencijai;
. kitu, su bendrijos nariu sutartu, būdu (išsiunčiant bendrijos nario el. pašto adresu ar kt.).
. Su biuleteniu gali būti teikiama papildoma informacija, pagrindžianti siūlomą sprendimą ir laukiamus rezultatus, arba nurodoma, kur, kada su šia informacija galima susipažinti.
. Kai organizatorius sudaro galimybę biuletenį pildyti ir pateikti balsuojant ir elektroninio ryšio priemonėmis, jis privalo užtikrinti, kad:
. vienu, aprašo 6 punkte nurodytu, būdu bendrijos nariui būtų įteiktas biuletenis;
. iki pranešime ir biuletenyje nurodytos balsavimo pabaigos datos bendrijos narys ar teisę balsuoti bendrijos nario vardu turintis asmuo galėtų balsuoti jam priimtinu, pagal aprašo 5.4 papunkčio nuostatas pranešime ir biuletenyje nurodytu būdu organizatoriui grąžindamas ar pateikdamas biuletenį;
. biuletenį pateikti balsuodamas elektroninio ryšio priemonėmis galėtų tik bendrijos narys ar teisę balsuoti bendrijos nario vardu turintis asmuo. 
. Bendrijos narys ar teisę balsuoti bendrijos nario vardu turintis asmuo užpildo biuletenį pagal jame nurodytus reikalavimus ir pasirašo. Kai balsuojama elektroninio ryšio priemonėmis, biuletenis užpildomas ir pasirašomas kvalifikuotu elektroniniu parašu. Bendrijos nario vardu balsuojantis asmuo prideda dokumentą, patvirtinantį teisę balsuoti. 
. Iki balsavimo pabaigos dienos balsuojama pasirinktu vienu, pranešime ir biuletenyje nurodytu, būdu biuletenį grąžinant ar pateikiant organizatoriui.   

 SKYRIUS
KOMISIJOS SUDARYMAS 
IR BALSAVIMO REZULTATŲ VERTINIMAS 

. Balsavimo rezultatus skaičiuoja organizatoriaus sprendimu, ne vėliau kaip likus 3 dienoms iki balsavimo pabaigos dienos, ne mažiau kaip iš 2 asmenų sudaryta komisija. Į komisiją įtraukiami pagal aprašo 5.7 papunkčio nuostatas kviesti ir pareiškę pageidavimą joje dalyvauti bendrijos nariai. Komisija gali būti nuolatinė ir atnaujinama bendrijos nariui raštu pareiškus pageidavimą joje dalyvauti, arba prieš kiekvieną balsavimą pagal šio punkto nuostatas sudaroma nauja. Komisijos darbui organizuoti išrenkamas komisijos pirmininkas.
. Nustatant, ar balsavimas įvyko (ar sprendimui priimti balsavo pakankamas bendrijos narių skaičius), skaičiuojami tik gauti/pateikti galiojantys biuleteniai. 
. Biuletenis laikomas galiojančiu, jei jį pasirašė bendrijos narys arba teisę balsuoti bendrijos nario vardu turintis asmuo ir pridėjo šią teisę patvirtinantį dokumentą.
. Balsavimas laikomas įvykusiu, jeigu iki balsavimo pabaigos dienos galiojančius biuletenius grąžino/pateikė daugiau nei 1/2 bendrijos narių. Sprendimas laikomas priimtu, jei vienodą nuomonę sprendžiamu klausimu pareiškė daugiau kaip 1/2 bendrijos narių, grąžinusių/pateikusių galiojančius biuletenius. Jei nustatoma, kad galiojančiame biuletenyje valia išreikšta neaiškiai, laikoma, kad dėl sprendimo nurodytu klausimu ji nepareikšta. Kai gauti keli bendrijos nario ar bendrijos nario vardu balsavusio asmens biuleteniai, vertinamas vėliausiai pateiktas.
. Pakartotinis balsavimas tuo pačiu klausimu gali būti organizuojamas ne anksčiau kaip po 2 savaičių nuo neįvykusio balsavimo dienos ir laikomas įvykusiu, jeigu iki balsavimo pabaigos dienos galiojančius biuletenius grąžino/pateikė daugiau kaip penktadalis bendrijos narių, išskyrus garažų savininkų bendrijų balsavimą. Garažų savininkų bendrijų pakartotiniam balsavimui kvorumo reikalavimas netaikomas.
Sprendimas, išskyrus Bendrijų įstatymo 11 straipsnio 7 dalyje nustatytus atvejus, laikomas priimtu, jei vienodą nuomonę sprendžiamu klausimu pareiškė daugiau kaip pusė bendrijos narių, grąžinusių/pateikusių galiojančius biuletenius. Bendrijų įstatymo 11 straipsnio 7 dalyje nustatytais atvejais sprendimas laikomas priimtu, jeigu vienodą nuomonę sprendžiamu klausimu pareiškė daugiau kaip du trečdaliai bendrijos narių, grąžinusių/pateikusių galiojančius biuletenius. 

. Balsavimo rezultatus ne vėliau kaip per 5 darbo dienas nuo balsavimo pabaigos dienos komisija įformina protokolu, parengtu pagal aprašo 2 priedą. Protokole turi būti nurodyta komisijos posėdžio data, sprendžiamas klausimas, organizatoriaus įteiktų biuletenių skaičius, bendrijos narių ir bendrijos narių vardu balsavusių asmenų grąžintų/pateiktų galiojančių, negaliojančių biuletenių skaičius, ar balsavimas įvyko, kiekvieno bendrijos nario balsavimo rezultatai, ar sprendimas priimtas, koks sprendimas – jei jis priimtas. Protokolą pasirašo komisijos pirmininkas ir komisijos nariai. 
. Protokolas registruojamas ir bendrijos narių sprendimai skelbiami bendrijos įstatuose nustatyta tvarka. Informaciją apie bendrijos narių sprendimus bendrijos nariui, buto, kitos patalpos savininkui prašant, teikia bendrijos pirmininkas per 10 darbo dienų nuo gauto prašymo dienos.  
. Protokolas, biuleteniai, jų priedai saugomi 10 metų nuo protokolo pasirašymo dienos, pasibaigus saugojimo terminui, sunaikinami teisės aktuose nustatyta tvarka.

 SKYRIUS


. Su balsavimu susiję ginčai nagrinėjami Lietuvos Respublikos civilinio proceso kodekse nustatyta tvarka.
_____________

Daugiabučių gyvenamųjų namų ar kitos 
paskirties pastatų savininkų bendrijos narių 
balsavimo raštu dėl priimamų sprendimų 
tvarkos aprašo
 priedas



BENDRIJOS NARIŲ BALSAVIMO RAŠTU BIULETENIS
Pildo balsavimo organizatorius	1. Balsavimo organizatorius 		(Bendrijos pavadinimas, organizatorius, vardas ir pavardė, adresas korespondencijai siųsti, telefono numeris, e. paštas, interneto svetainės adresas (jeigu tokia yra))	2. Balsavimo pradžios data: 20__________ ;    3. Balsavimo pabaigos data: 20___________ .	4. Svarstomas klausimas:	4.1.		4.2. 		5. Papildoma informacija, duomenys, pagrindžiantys siūlomą sprendimą ir laukiamus rezultatus arba nurodoma, kur, kada galima su ja susipažinti: .............................................................................	6. Biuletenio grąžinimo/pateikimo organizatoriui būdai:	6.1. balsadėžės vieta: .........................................................................................................................;	6.2. adresas išsiųsti paštu:...................................................................................................................;	6.3. e. paštas išsiųsti nuskenuotą/nufotografuotą biuletenį.................................................................;	6.4. biuletenio pateikimo elektroninio ryšio priemonėmis procedūra, kai organizatorius sudarė galimybę balsuoti ir elektroninio ryšio priemonėmis: ..........................................................................			
Pildo bendrijos narys ar teisę balsuoti bendrijos nario vardu turintis asmuo 	1. Gyvenamojo namo ar kitos paskirties pastato adresas......		2. Bendrijos nario vardas, pavardė, juridinio asmens pavadinimas		...		3. Bendrijos nariui nuosavybės teise priklausančio buto, kitų patalpų ar kitos paskirties pastato (pastatų) indentifikavimo kodas (kodai)		4. Balsavimas:	Eil. Nr.Siūlomas sprendimas	(pildo balsavimo organizatorius)	(pateikiamas aiškus ir konkretus sprendimas)Balsuojama  įrašant „pritariu“ arba „nepritariu“ 	(pildo bendrijos narys/bendrijos nario  vardu balsuojantis asmuo)1.2.	5. Biuletenio užpildymo data ir laikas .................................................................................................		PRIDEDAMA. Teisę bendrijos nario vardu balsuoti patvirtinantis dokumentas TAIP / NE.    	(nereikalingą išbraukti)		Bendrijos narys/bendrijos nario vardu balsuojantis  asmuo ................................................................	(parašas, vardas, pavardė)  	




Daugiabučių gyvenamųjų namų ar kitos 
paskirties pastatų savininkų bendrijos narių 
balsavimo raštu dėl priimamų sprendimų 
tvarkos aprašo
 priedas



BENDRIJOS NARIŲ BALSAVIMO RAŠTU BALSŲ SKAIČIAVIMO KOMISIJA

PROTOKOLAS

20.... m. ................... ..... d. Nr. .......
............................
(vieta)

Posėdis įvyko 20__-__-__ , ___ val. ___ min.

. Balsavimo organizatorius: ..............................................................................................................
(Bendrijos pavadinimas, organizatorius, vardas ir pavardė, adresas korespondencijai siųsti, telefono numeris, e. paštas, interneto svetainės adresas (jeigu tokia yra))

. Balsų skaičiavimo komisijos nariai: .................................................................................................
(vardai, pavardės)
. Svarstytas klausimas (klausimai): 
. .........................................................................................................................................................
. .........................................................................................................................................................

. Įteiktų (išsiųstų) biuletenių skaičius: ..............................vnt. 

. Organizatoriui grąžintų biuletenių skaičius: ...................vnt. 
. iš jų galiojantys: ...................vnt.;
. negaliojantys .........................vnt.

. Elektroninio ryšio priemonėmis organizatoriui pateiktų biuletenių skaičius: .........................vnt.
. iš jų galiojantys: ...................vnt.;
. negaliojantys: .......................vnt.

. Išvada dėl kvorumo ...........................................................................................................................
(nurodoma, ar balsavimas įvyko)
. Balsavimo rezultatai:
. dėl svarstyto šio protokolo 3.1 papunkčio klausimo balsavo .............., pritarė .............., nepritarė ......., nepareiškė nuomonės ........, nuspręsta ........................................................................
Kiekvieno bendrijos nario (bendrijos nario vardu balsavusio asmens) balsavimo rezultatai:
Vardas, pavardė/juridinio asmens pavadinimas	(bendrijos narys (bendrijos nario vardu balsavęs asmuo) sprendimui pritarė)	Vardas, pavardė/ juridinio asmens pavadinimas	(bendrijos narys (bendrijos nario vardu balsavęs asmuo) sprendimui nepritarė)
	
	
	


. dėl svarstyto šio protokolo 3.2 papunkčio klausimo balsavo .........., pritarė .........., nepritarė........, nepareiškė nuomonės ........, nuspręsta ..........................................................................

Kiekvieno bendrijos nario (bendrijos nario vardu balsavusio asmens) balsavimo rezultatai:
Vardas, pavardė/ juridinio asmens pavadinimas	(bendrijos narys (bendrijos nario vardu balsavęs asmuo) sprendimui pritarė)	Vardas, pavardė/ juridinio asmens pavadinimas	(bendrijos narys (bendrijos nario vardu balsavęs asmuo) sprendimui nepritarė)
	
	
	
	


. Komisijos pastabos: 	
(nurodomos pastabos)

PRIDEDAMA:
.  ......................................
.  ......................................

		



Komisijos pirmininkas:	...................................	(parašas)	................................................ 	(vardas, pavardė)	
Komisijos nariai:		...................................	(parašas)	................................................ 	(vardas, pavardė)	
	...................................	(parašas)	................................................	(vardas, pavardė)	
	...................................	(parašas)	................................................	(vardas, pavardė)




Pakeitimai:

1.

                    Lietuvos Respublikos aplinkos ministerija, Įsakymas

Dėl Lietuvos Respublikos aplinkos ministro 2012 m. birželio 29 d. įsakymo Nr. D1-560 „Dėl Daugiabučių gyvenamųjų namų ar kitos paskirties pastatų savininkų bendrijos narių balsavimo raštu dėl priimamų sprendimų tvarkos aprašo patvirtinimo“ pakeitimo

2.

                    Lietuvos Respublikos aplinkos ministerija, Įsakymas
                
Nr. D1-64,
2023-03-06,
paskelbta TAR 2023-03-06, i. k. 2023-04002                
Dėl Lietuvos Respublikos aplinkos ministro 2012 m. birželio 29 d. įsakymo Nr. D1-560 „Dėl Daugiabučių gyvenamųjų namų ar kitos paskirties pastatų savininkų bendrijos narių balsavimo raštu dėl priimamų sprendimų tvarkos aprašo patvirtinimo“ pakeitimo





